open-index/open-wikipedia-markdown huggingface dataset:
Enrique Castellón Vargas

**Enrique Castellón Vargas**, nado en Valencia o 7 de abril de 1928 e finado o 22 de abril de 2020 foi un actor, cantante e bailarín de flamenco español, coñecido co nome artístico de **El Príncipe Gitano**.

## Traxectoria
Foi coñecido pola súa canción "Obi obá", e pola súa versión de Elvis Presley "In the Ghetto". Morreu por mor da COVID-19.

## Filmografía
**Brindis al cielo* (1954)
**Un heredero en apuros* (1956)
**Veraneo en España* (1956)
**El alma de la copla* (1965)
**El milagro del cante* (1967)
**Españolear* (1969)

## Notas
Pyhäsaari

**Pyhäsaari** é unha das illas máis grandes do lago Leppävesi na cidade finlandesa de Jyväskylä, situada nas proximidades do río  Vaajanvirta. Un pequeno estreito sepárao de Kanavuori e outro aínda máis pequeno da península de Ruokosaari. A lonxitude da illa é duns 2&nbsp;km. Hai restos de amilladoiros da Idade de Bronce na parte norte da illa . Malia estar deshabitada de xeito permanente, hai na illa algunhas construcións, que serven de abeiro aos visitantes ocasionais. 
miniatura|esquerda| Restos de amilladoiros na punta norte da illa.

O topónimo deriva do finés *pyhä* (santo ou sagrado) que podería ter unha orixe precristiá e ser un antigo lugar de culto e *saari* (illa)

## Notas
La Noche (homónimos)

***La Noche*** foi o nome de varios periódicos:

### En Galicia 
****La Noche***, periódico editado en Santiago de Compostela de 1946 a 1967.

### No resto de España 
****La Noche***, periódico editado en Barcelona de 1924 a 1939.
****La Noche***, periódico editado en Bilbao en 1924.
Louise Glück

**Louise Glück**, nada en Nova York o 22 de abril de 1943 e finada o 13 de outubro de 2023, foi unha poeta estadounidense en lingua inglesa. Foi a duodécima poeta laureada (2003-2004) pola Biblioteca do Congreso dos Estados Unidos e concedéronlle o premio Nobel de Literatura en 2020.

## Traxectoria 
Louise Glück é autora de trece libros de poesía, entre os que se inclúen *Averno*, *The Seven Ages*, *Vita Nova*, polo que foi galardoada co Premio de Poesía de *The New Yorker*, *Meadowlands*, *The Wild Iris*, polo que recibiu o Premio Pulitzer de Poesía e o Premio William Carlos Williams da Poetry Society of America, *Ararat,* polo que obtivo o Premio Nacional de poesía Rebekah Johnson Bobbit; mentres que con *The Triumph of Achiles* recibiu, entre outros, o National Book Critics Circle Award.

Tamén publicou unha colección de ensaios, *Proofs and Theories: Essays on Poetry*(1994), coa que gañou o PEN Martha Albrand Award for Nonfiction.

Finou o 13 de outubro de 2023.
## Poemarios publicados 
* *Firstborn* (The New American Library, 1968)
* *The House on Marshland* (The Ecco Press, 1975) ISBN 978-0912946184

* *Descending Figure* (The Ecco Press, 1980) ISBN 978-0912946719
* *The Triumph of Achilles* (The Ecco Press, 1985) ISBN 978-0880010818
* *Ararat* (The Ecco Press, 1990) ISBN 978-0880012478
* *The Wild Iris* (The Ecco Press, 1992) ISBN 978-0880012812
* *The First Four Books of Poems* (The Ecco Press, 1995) ISBN 978-0880014212
* *Meadowlands* (The Ecco Press, 1997) ISBN 978-0880014526
* *Vita Nova* (The Ecco Press, 1999) ISBN 978-0880016346
* *The Seven Ages* (The Ecco Press, 2001) ISBN 978-0060185268
* *Averno* (Farrar, Strauss e Giroux, 2006) ISBN 978-0374107420
* *A Village Life* (Farrar, Strauss e Giroux, 2009) ISBN 978-0374283742
* *Poems: 1962-2012* (Farrar, Strauss e Giroux, 2012) ISBN 978-0374126087
* *Faithful and Virtuous Night* (Farrar, Strauss e Giroux, 2014) ISBN 978-0374152017

### Obra traducida para o galego 
**Tres poemas de Louise Glück*. Tradución de Carlos Lema. (Euseino? Editores, 2020)
**Receitas de inverno desde a comunidade*. Tradución de Samuel Solleiro. (Chan da Pólvora, 2021) 

## Ensaio 
* *Proofs and Theories: Essays on Poetry* (The Ecco Press, 1994) ISBN 978-0880014427
* *American Originality: Essays on Poetry* (Farrar, Strauss e Giroux, 2017) ISBN 978-0374299552

## Premios e recoñecementos 
En 2001, a Universidade de Yale concedeu a Louise Glück o Bollingen Prize. Entre outros galardóns e honores, posúe o Lannan Literary Award, o Sara Teasdale Memorial Prize, a Medalla ao mérito do MIT e recibiu diferentes axudas e bolsas para a creación literaria de institucións coma as fundacións Guggenheim e Rockefeller.

*Premio Nobel de Literatura en 2020

## Notas
Romance da Empregada

***Romance da Empregada*** é un filme brasileiro de 1988 dirixido por Bruno Barreto. O filme foi escollido como candidato do Brasil para o Óscar ó mellor filme en lingua non inglesa na 61ª edición dos premios, mais finalmente non foi nomeado.

## Personaxes 
* Betty Faria como Fausta
* Brandão Filho como Zé da Placa
* Expedito Barreira
* Nika Bonfim
* Mário Borges
* Neuza Borges
* Cândido Damm
* Arthur Costa Filho
* Daniel Filho como João
* Stela Freitas como amiga de Fausta

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar
### Ligazóns externas 
*
Um Trem para as Estrelas

***Um Trem para as Estrelas*** é un filme brasileiro de 1987 dirixido por Carlos Diegues. Estreouse no Festival Internacional de Cinema de Cannes de 1987. O filme foi escollido como candidato do Brasil para o Óscar ó mellor filme en lingua non inglesa na 60ª edición dos premios, mais finalmente non foi nomeado.

## Personaxes 
* Guilherme Fontes como Vinicius
* Milton Gonçalves como Freitas
* Taumaturgo Ferreira como Dream
* Ana Beatriz Wiltgen como Nicinha
* Zé Trindade como Oliveira
* Míriam Pires como Mrs. Oliveira
* José Wilker como mestre
* Betty Faria como Camila
* Daniel Filho como Brito
* Tania Boscoli como Bel
* Fausto Fawcett como el mesmo

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 60ª edición dos Óscar
### Ligazóns externas 
* 
* Ficha en RottenTomatoes
Lilian Thuram

**Ruddy Lilian Thuram-Ulien**, nado en Pointe-à-Pitre, Guadalupe, o 1 de xaneiro de 1972, é un exfutbolista francés. Xogaba de defensa e foi internacional coa selección francesa.

## Palmarés 
**Monaco**
* Coupe de France: 1990–91

**Parma**
* Coppa Italia: 1998–99
* Copa da UEFA: 1998–99
* Supercoppa Italia: 1999

**Juventus**
* Serie A: 2001–02, 2002–03
* Supercoppa Italia: 2002, 2003

**Barcelona**
*Supercopa de España: 2006

## Notas 
## Véxase tamén 
### Ligazóns externas 
* Perfil en FIFA.com 
* Perfil na Ligue 1
Oídio da vide

miniatura|240px|Folla infestada.
***Uncinula necator*** é unha especie de fungo que causa a enfermidade do oídio, que pode ocasionar danos atacando a tódolos órganos verdes da vide.

## Características 
Nas follas, nos seus estadios iniciais pode parecerse á infestación do mildiu, pero as manchas que aparecen adoitan seren sempre máis pequenas e nunca mostran a típica peluxe branca no revés; en cambio, si se poden observar puntos pardos.

É un patóxeno común de todas as especies do xénero *Vitis*, incluída a vide, *Vitis vinifera*.

Crese que o fungo orixinouse en América do Norte.

As variedades europeas de *Vitis vinifera* son máis ou menos susceptíbeis a este fungo. *Uncinula necator* infesta todos os tecidos verdes da vide, incluídas as follas e as baga novas. Pode causar perdas de cultivos e mala calidade do viño se non se trata.

A etapa sexual deste patóxeno require humidade libre para liberar as ascósporas dos seus clistotecios na primavera. Porén, a humidade libre non é necesaria para a propagación secundaria a través de conidios; a alta humidade atmosférica é suficiente.

A súa forma conidial ou anamorfo denomínase *Oidium tuckeri*.

Produce olores comúns, como 1-octen-3-ona e (Z)-1,5-octadien-3-ona.

## Sinónimos 
A especie coñeceuse tamén polos seguintes sinónimos:
* *Erysiphe necator* Schwein. 
* *Oidium necator* (anon. ined.)
* *Uncinula americana* Howe
* *Oidium tuckeri* Berk.
* *Acrosporium tuckeri* (Berk.) Sumst.
* *Pseudoidium tuckeri* (Berk.) Y.S. Paul & J.N. Kapoor

## Tratamento 
Este mofo pode ser tratado con xofre ou con funxicidas; porén, desenvolvéronse resistencias a varias clases de produtos químicos como benomyl, os DMI e as estrobilurinas. Aínda que os funxicidas sintéticos moitas veces recoméndanse como aplicacións cerca da floración, é común incluír xofre nunha mestura para axudar ao manexo da resistencia.

## Notas 
## Véxase tamén 
### Bibliografía 
* Gubler, W, D.; M. R. Rademacher; S. J, Vasquez & C. S, Thomas (1999): Control of powdery mildew using the UC Davis Powdery Mildew Risk Index The American Phytopathological Society .

### Outros artigos 
* Oídio
* Oídio do carballo
* Mildio

### Ligazóns externas 
* Grape Powdery Mildew (*Uncinula necator*) .
* *Erysiphe necator* Schwein. 1832 na EOL.
Cesante

O termo **Cesante** pode referirse a:

* **Cesante**, situación do funcionariado que por decisión superior perde o emprego, conservando en ocasións parte do salario;
* ***Cesante***, película de animación chilena de 2003.

## Notas 
## Véxase tamén 
### Outros artigos 
* **Cesantes**
* **Lucro cesante**, concepto xurídico-económico.
* Desempregado
Eusebio Valdés Pastor

**Eusebio Valdés Pastor**, nado en Castrogonzalo (provincia de Zamora) o 4 de xullo de 1919 finado en Madrid o 13 de novembro de 2007, foi un avogado e político galego.

## Traxectoria 
Fillo dun garda civil, chegou a Viveiro con poucos meses polo traslado do seu pai. Fixo o bacharelato en Lugo (1930-1936). Co golpe de Estado do 18 de xullo de 1936 incorporouse ao exército sublevado. Tenente mutilado da División Azul, foi xefe da Falange de Viveiro. Foi nomeado alcalde de Viveiro o 29 de marzo de 1943, permaneceu no cargo atá o 22 de decembro de 1950. Fixo a carreira de Ciencias Políticas na Universidade Complutense de Madrid (1944-1947). Foi elixido procurador en Cortes como representante dos concellos de Lugo en maio de 1946, permanecendo no cargo até abril de 1952. Trasladouse a Coruña en 1955 e a Madrid en 1958, onde fundou unha empresa de fabricación de material eléctrico, Caucho-Metal SA. Finou en Madrid o 13 de novembro de 2007.

## Recoñecementos 
* Medalla ao Mérito no Traballo.
* Medalla de Salvamento de Náufragos pola súa actuación no salvamento da tripulación dun submarino alemán afundido na Estaca de ares en xaneiro de 1944.
## Vida persoal 
Casou en Viveiro con Laura Moreiras Mendizabal en 1943, e foi pai de José Javier Valdés Moreiras.

## Notas 
## Véxase tamén 
### Bibliografía 
*
Premio Laxeiro

O Padroado da viguesa Fundación Laxeiro concede dende 2004 o **Premio Laxeiro**, que leva o nome do pintor Xosé Otero Abeledo «Laxeiro».

## Premiados 
* 2004: Francisco Fernández del Riego
* 2005: Obra social de Caixanova
* 2006: Xaime Isla Couto
* 2007: Isaac Díaz Pardo
* 2008: Carlos Oroza
* 2009: Antón Lamazares
* 2010: Xosé Neira Vilas
* 2011: María do Carme Kruckenberg
* 2012: Luis Caruncho
* 2013: Jorge Castillo Casalderrey
* 2014: Luz Pozo Garza
* 2015: Silverio Rivas
* 2016: Amancio Prada
* 2017: Xaime Garrido
* 2018: Xosé Luís Méndez Ferrín
* 2019: Coral Casablanca
* 2020: Ledicia Costas
* 2021: Rodrigo Romaní
* 2022: Grupo Atlántica
* 2023: Xesús Alonso Montero
* 2024: María Xosé Queizan
* 2025: An Alfaya

## Véxase tamén 
### Ligazóns externas 
* Galardoados co Premio Laxeiro
Ronald J. Garan

**Ronald John Garan Jr.**, nado en Yonkers (Nova York) o 30 de outubro de 1961, é un astronauta estadounidense que formou parte das misións STS-124 e Soiuz TMA-21 e foi membro da Expedición 27 e da Expedición 28 á Estación Espacial Internacional.

## Traxectoria
Garan graduouse en ciencias económicas polo Colexio SUNY (Oneonta) en 1982 e é máster en aeronáutica pola Universidade Aeronáutica Embry Riddle en 1994 e máster en enxeñería aeroespacial pola Universidade de Florida en 1996.

Foi seleccionado como astronauta pola NASA en xullo de 2000. Participou nas misións STS-124 e Soiuz TMA-21 e foi membro das expedicións 27 e 28 á Estación Espacial Internacional.

## Notas
Leotiomicetos

A dos **leotiomicetos** (*Leotiomycetes*) é unha clase de fungos ascomicetos de grande importancia en fitopatoloxía.

## Catacterísticas 
As súas características definitorias son dúas: 
* A posesión de ascocarpos tipo apotecio para albergar as ascos, cilíndricas e operculadas, e 
* A cor hialina das esporas, que posúen moitas capas e que se dispersan mediante un poro circular de disposición apical.

## Sistemática 
A clase agrupa a moitas especies que teñen un anamorfo entre os deuteromicetos. En clasificacións antigas, este grupo incluíase no clado *Discomycetes* inoperculados: hoxe en día, mediante técnicas de filoxenia molecular,  caracterizárose como un grupo irmán de *Sordariomycetes*, na árboe filoxenética dos *Pezizomycotina*.

### Ordes 
* Capnodiales
* Cyttariales
* Erysiphales
* Gyalectales
* Helotiales
* Rhytismatales
* Thelebolales

## Notas 
## Véxase tamén 
### Outros artigos 
* Ascomicetos
Uncinula

***Uncinula*** é un xénero de fungos da familia das erisifáceas.

As súas especies son patóxenos vexetais que causan enfermidades en varios hospedeiros.

## Características 
O xénero caracterízase polo seu escuro casmotecio (órgano que produce os ascos e as ascósporas) que leva aparellos filamentosos e hialinos con puntas rematadas en ganchos.

Describíronse máis de cen especies a partir de diversos hospedeiros, maioritariamente dicotiledóneas. Braun e Takamatsu (2000) suxeriron que *Uncinula* debería considerarse un sinónimo de *Erysiphe*, aínda que non todos os investigadores posteriores aceptaron as súas conclusións.

Unha notoria especie do xénero, *Uncinula necator* (sinónimo *Erysiphe necator*), ataca a varias especies de vides (*Vitis* spp.) e pode causar perdas de rendemento nas uvas europeas.

Outras especies de *Uncinula* atacan unha gran variedade de plantas dicotiledóneas.

## Taxonomía 
[miniatura|260px|[Folla de *Vitis vinifera* infestada por *Uncinula necator*.]]
### Descrición 
O xénero foi descrito en 1851 polo médico e micólogo francés Joseph-Henri Léveillé, nun traballo publicado en *Annales des Sciences Naturelles Botanique* **15**: 151.

### Especies 
Na actualidade recoñécense no xénero as seguintes especies:
* *Uncinula bicornis*
* *Uncinula macrospora*
* *Uncinula necator*
* *Uncinula tulasnei*

## Filoxenia 
Cladograma das relacións filoxenéticas das erisifáceas::

## Notas 
## Véxase tamén 
### Outros artigos 
* Oídio da vide

### Ligazóns externas 
* *Uncinula* en Species Fungorum.
* *Uncinula* na EOL.
Dale Gardner

**Dale Allan Gardner**, nado en Fairmont (Minnesota) o 8 de novembro de 1948 e finado o 19 de febreiro de 2014, foi un astronauta estadounidense que formou parte das misións STS-8 e STS-51-A.

## Traxectoria
Gardner graduouse en ciencias económicas pola Academia da Forza Aérea dos Estados Unidos en 1969 e era máster en astronáutica pola Universidade Purdue en 1970

Foi seleccionado como astronauta pola NASA en maio de 1980. Participou nas misións STS-8 e STS-51-A, pasando un total de 14,04 días no espazo.

## Notas 
## Véxase tamén 
### Outros artigos 
*STS-8
*STS-51-A
Jake Garn

**Edwin Jacob "Jake" Garn**, nado en Richfield (Utah) o 12 de outubro de 1932, é un astronauta e político estadounidense que formou parte da misión STS-51-D.

## Traxectoria
Garn graduouse en ciencias pola Universidade de Utah e foi elixido senador en novembro de 1980. Voou como especialista de carga na misión STS-51-D, en abril de 1985, pasando un total de sete días no espazo.

## Notas 
## Véxase tamén 
### Outros artigos 
*STS-51-D
Guy Gardner

**Guy Spence Gardner**, nado en Alta Vista (Virxinia) o 6 de xaneiro de 1948, é un astronauta estadounidense que formou parte das misións STS-27 e STS-35.

## Traxectoria
Gardner graduouse en ciencias pola Academia da Forza Aérea dos Estados Unidos en 1969 e é máster en aeronáutica e astronáutica pola Universidade Purdue en 1970 e máster en enxeñería aeroespacial pola Universidade de Florida en 1996.

Foi seleccionado como astronauta pola NASA en maio de 1980. Participou nas misións STS-27 e STS-35, pasando 13,34 días no espazo.

## Notas
A Hora da Estrela

***A Hora da Estrela*** é un filme brasileiro de 1985 dirixido por Suzana Amaral. O filme é a adaptación do libro homónimo escrito por Clarice Lispector. En 1986, a actriz Marcélia Cartaxo gañou o Oso de Prata á mellor actriz na 36ª edición do Festival Internacional de Cinema de Berlín pola súa interpretación como Macabea. Foi escollido como candidato do Brasil para o Óscar ó mellor filme en lingua non inglesa na 59ª edición dos premios, mais finalmente non foi nomeado.

## Personaxes 
* Marcélia Cartaxo como Macabéa
* José Dumont como Olímpico de Jesus
* Tamara Taxman como Glória
* Fernanda Montenegro como Madame Carlota

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 59ª edición dos Óscar
### Ligazóns externas 
*
Memórias do Cárcere

***Memórias do Cárcere*** é un filme brasileiro de 1984 dirixido por Nelson Pereira dos Santos. Baséase na novela autobiográfica homónima de Graciliano Ramos, e conta o seu tempo de encarceramento durante o goberno de Getúlio Vargas. O filme foi escollido como candidato do Brasil para o Óscar ó mellor filme en lingua non inglesa na 57ª edición dos premios, mais finalmente non foi nomeado.

## Personaxes 
* Carlos Vereza como Graciliano Ramos
* Glória Pires como Heloísa
* Nildo Parente como Emanuel
* José Dumont como Mario Pinto
* Wilson Grey como Gaúcho
* Joffre Soares como Soares
* Fábio Barreto como Siqueira Campos
* Jorge Cherques como Dr. Goldberg
* Tonico Pereira como Desidério

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 57ª edición dos Óscar
### Ligazóns externas 
*
Tensi Gesteira

**Tensi Gesteira Estévez**, máis coñecida como **Tensi Gesteira**, nada en Valeixe (A Cañiza) o 18 de xuño de 1992, é unha xornalista galega.

## Traxectoria 
Orixinaria da Cañiza pasou a residir en Bueu. Estudou secundaria no IES da Cañiza e graduouse en xornalismo na Universidade de Santiago de Compostela.

En 2016 comezou a exercer de xefa de prensa no concello de Bueu.

Colaborou en diferentes xornais galegosː *El Correo Gallego*, *Galicia Confidencial* (sección *A arte é azul*)  *Amovida Vigo* e *Nós Diario*.

Desde 2012 é creadora e administradora do blog *Lecturafilia “Leer es vivir dos veces”*ːFoi xurado no Premio Jules Verne da editorial Xerais (2019), Blanco Amor de Novela (2021 e 2022), Premio de poesía Afundación (2023), Premios Follas Novas (2023), Certame de Relatos Manuel Murguía do Concello de Arteixo (2024), Premio de Novela 75 anos da Editorial Galaxia (2025). Tamén formou parte da Comisión lectora Premio Torrente Ballester en galego e castelán.

## Premios 
* 2018: Foi galardoada na segunda edición dos Premios Provinciais á Xuventude, que concede a Deputación de Pontevedra co segundo premio na categoría de blogs por *Lecturafilia*.
* 2019: 3º mellor espazo literario na rede por Fervenzas Literarias a *Lecturafilia*.
* [miniatura|Nunha presentación da Libraría Miranda de [Bueu con María Oruña en 2021]]2020: Finalista en Proxecto literario na rede na Gala do Libro Galego por *Lecturafilia*.
* 2025: Terceiro premio en narrativa nos IX Premios Provinciais da Xuventude por  por "Vou cociñar vieiras para min".

## Notas 
## Véxase tamén 
### Ligazóns externas 
* Blog Lecturafilia
*
Pixote, a Lei do Mais Fraco

***Pixote, a Lei do Mais Fraco*** é un filme brasileiro de 1980 dirixido por Héctor Babenco. O guión foi escrito por Babenco e Jorge Durán, baseado no libro *A Infância dos Mortos* de José Louzeiro. Malia que foi escollido como candidato do Brasil para o Óscar ó mellor filme en lingua non inglesa na 53ª edición dos premios, mais finalmente foi descualificado por ser comercializado no Brasil antes da data permitida.

## Personaxes 
* Fernando Ramos da Silva como Pixote
* Jorge Julião como Lilica
* Gilberto Moura como Dito
* Edilson Lino como Chico
* Zenildo Oliveira Santos como Fumaça
* Claudio Bernardo como Garatao
* Israel Feres David como Roberto Pie de Plata
* Jose Nilson Martin dos Santos como Diego
* Marília Pêra como Sueli
* Jardel Filho como Sapatos Brancos
* Rubens de Falco como Juiz
* Elke Maravilha como Debora
* Tony Tornado como Cristal
* Beatriz Segall como Widower
* João José Pompeo como Almir

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
### Ligazóns externas 
*
Carlos Morris Soriano

**Carlos Morris Soriano**, nado en Valencia cara a 1880 e finado en Ferrol o 24 de agosto de 1936, foi un militar e político galego.

## Traxectoria 
Comandante de Infantaría de Mariña. Foi comandante do transporte Almirante Lobo e combateu en África, polo que foi condecorado. Foi nomeado Axudante de mariña de Viveiro en 1928. Retirado, na Segunda República militou en Unión Republicana e foi concelleiro da Fronte Popular en Viveiro. Co golpe de Estado do 18 de xullo de 1936 fuxiu e permaneceu agochado. Detido en Ferrol o 23 de agosto, foi asasinado o día seguinte pretextando un traslado a Viveiro.

## Vida persoal 
Casou en Ferrol con Amparo de Castro Fernández en 1903.
## Notas
Bye Bye Brasil

***Bye Bye Brasil*** é un filme brasileiro de 1979 dirixido por Carlos Diegues. É unha coprodución entre o Brasil, Francia e a Arxentina. Foi escollido como candidato do Brasil para o Óscar ó mellor filme en lingua non inglesa na 52ª edición dos premios, mais finalmente non foi nomeado.

As localizacións do filme inclúen Belém e Altamira no estado de Pará, Maceió, a capital do estado de Alagoas, e a capital nacional Brasilia.

## Personaxes 
* José Wilker como Lorde Cigano
* Betty Faria como Salomé
* Fábio Jr. como Ciço
* Zaira Zambelli como Dasdô
* Príncipe Nabor como Andorinha
* Emmanuel Cavalcanti como alcalde
* José Márcio Passos como asesor do alcalde
* Carlos Kroeber como camioneiro
* Joffre Soares como Zé da Luz
* Rodolfo Arena como labrego
* Aderbal Junior
* Carlos Lagoeíro como Sertanejo
* Catalina Bonakie como viúva
* Rinaldo Gines como xefe indio
* Marcus Vinícius como empresario

## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 53ª edición dos Óscar
### Ligazóns externas 
* 
* Ficha en RottenTomatoes
Editorial Nova

**Editorial Nova** foi unha editorial galega creada en Buenos Aires en 1942 por Arturo Cuadrado e Luís Seoane.
## Historia
dereita|miniatura|*Adolescencia* de Ramón Otero Pedrayo (1944).
O proxecto editorial naceu tras abandonaren Arturo Cuadrado e Luis Seoane a editorial Emecé, creada en 1939 por Mariano Medina del Río e Carlos Menéndez Braun, e onde Cuadrado e Seoane dirixían coleccións. Naceu co obxecto de divulgar a cultura de Galicia, mais axiña foi ampliando as súas coleccións cara á literatura hispánica. Os libros editados tiñan unha coidada presentación, contando co traballo de artistas plásticos.

A colección Pomba, despois renomeada Paloma, estaba dirixida por Arturo Cuadrado, e incluíu as obras *Aprendizaje de la soledad* de Ulyses Petit de Murat (1943), *Versos de guerra y paz* de Arturo Serrano Plaja (1945), *Los peces turbados* de Arturo Cuadrado co pseudónimo de Venancio Viera (1945), *La cabellera oscura* de Clara Silva, con prólogo de Guillermo de Torre, *Maretazos* de Jesús Cancio con pŕologo de Cipriano de Rivas Cherif e reproducións de cadros de José Gutiérrez Solana (1945), *El viento en la bandera* de Cayetano Córova Iturburu (1945), *Anillo de sal* de Vicente Barbieri (1946) ou *Playa sola* de Alberto Girri cun estudo introdutorio de Lorenzo Varela (1946).

A colección Camino de Santiago estaba destinada a temas e autores galegos, e incluíu *Cuadros de la guerra* de Concepción Arenal (1943), unha antoloxía de Xoán Rodríguez de Padrón con ilustracións de Manuel Colmeiro Guimarás (1943), *Estudio sobre el origen y la formación de la lengua gallega* de Martín Sarmiento (1943), *Supersticiones de Galicia y preocupaciones vulgares* de Jesús Rodríguez López (1943), *Don Diego Gelmírez* de Manuel Murguía (1943), *Adolescencia* de Ramón Otero Pedrayo ou *Historias e invenciones de Félix Muriel* de Rafael Dieste.

## Véxase tamén
### Bibliografía
* 
### Outros artigos 
* Diáspora galega
* Cultura galega na diáspora
* Exilio galego de 1936
* Literatura galega do exilio
### Ligazóns externas 
*
Mundial de Fútbol de 1998 - Grupo B

O **Grupo B** da Copa do Mundo de Fútbol de 1998, realizada en Francia, estivo composto por catro equipos que se enfrontaron entre si nun total de seis encontros: , ,  e . Ao termo dos mesmos os dous con maior cantidade de puntos clasificáronse para a seguinte fase, e as outras dúas seleccións quedaron eliminadas.

## Participantes 
O Grupo B estivo composto polas seguintes seleccións:

## Clasificación 
## Partidos 
A fase de grupos constou de seis partidos, cun total de tres partidos xogados por cada selección. Segundo o sistema de competición da FIFA, cada equipo acumulaba unha puntuación en función dos seus resultados: 3 puntos por vitoria (até 1994 eran só 2), 1 por empate, 0 por derrota. De acordo coa mesma, o catro equipos foron ordenados en forma descendente. No caso de que houbese dous ou máis con igual cantidade de puntos, os criterios de desempate foron os seguintes:
# Maior diferenza de goles.
# Maior número de goles anotados.
# Maior número de puntos obtidos nos partidos disputados entre os equipos empatados.
# Maior diferenza de goles nos partidos disputados entre os equipos empatados.
# Maior número de goles anotados nos partidos disputados entre os equipos empatados.
# Sorteo do comité organizador.

### Italia - Chile 
|
|vhalign="top"|
|valign="top" width="50%"|

|}

### Camerún - Austria 
|
|vhalign="top"|
|valign="top" width="50%"|

|}

### Chile - Austria 
|
|vhalign="top"|
|valign="top" width="50%"|

|}

### Italia - Camerún 
|
|vhalign="top"|
|valign="top" width="50%"|

|}

### Italia - Austria 
|
|vhalign="top"|
|valign="top" width="50%"|

|}

### Chile - Camerún 
|
|vhalign="top"|
|valign="top" width="50%"|

|}

## Véxase tamén 
### Outros artigos 
* Mundial de Fútbol de 1998

### Ligazóns externas 
* Sitio web da FIFA 
* Sitio web oficial da FIFA World Cup 1998
Norte (revista)

***Norte*** foi unha revista editada en Madrid, Asturias, A Coruña e México dende 1929.

## Historia e características 
Apareceu en Madrid en 1929, fundada por Alfonso Camín. Tiña unha periodicidade mensual. O primeiro número confeccionouse na redacción e obradoiros de Prensa Gráfica en Madrid. Segundo o seu fundador o propósito era

O proxecto acompañou a Camín na súa traxectoria e editouse en Asturias. O número 48, editado en agosto de 1935 está dedicado a Galicia, con artigos e poemas de Ramón Cabanillas, Noriega Varela, Pedro de Répide, Antón Villar Ponte e outros e ilustrado con fotografías de cidades, vilas e paisaxes de Galicia.

Co golpe de Estado do 18 de xullo de 1936 o seu director foi encarcerado en Palencia. Instalado na Coruña, logrou imprimir o número 54 en abril de 1937, que baixo o lema "una Patria-un Estado-un Caudillo", está integramente dedicado ás contribucións de Galicia ao "Movimiento Nacional". Seguindo a estela do seu director a revista pasou a editarse en Portugal, e de alí pasou a América, primeiro en Cuba e finalmete en México.

En 1967, Camín (que levaba dous anos encamado) e a súa muller, Rosario Armesto, entregaron en México o proxecto ao Frente de Afirmación Hispanista e o seu presidente, Fredo Arias de la Canal, coa encomenda de que a publicación non morrera. A partir dese momento, co número 218 aparecido no verán dese ano, a revista converteuse na publicación da Frente de Afirmación Hispanista, A.C.

## Notas 
## Véxase tamén 
### Outros artigos 
* Publicacións impresas da diáspora galega
Tenda dos Milagres

***Tenda dos Milagres*** é un filme brasileiro de 1977 dirixido por Nelson Pereira dos Santos. Baséase na novela homónima de Jorge Amado. Está protagonizado por Hugo Carvana, Sonia Dias e Severino Dada. O director satiriza e expón o racismo na sociedade brasileira. *Tenda dos Milagres* foi rodado en Salvador, Baía.

## Personaxes 
* Hugo Carvana como Fausto Pena
* Sonia Dias como Anna Mercedes
* Anecy Rocha como Dr. Edelweiss
* Franca Teixeira
* Mae Mirinha do Portao
* Juárez Paraíso como Pedro Archanjo
* Jards Macalé como Pedro de neno
* Jehova De Carvalho como Major Damiao
* Manoel do Bonfim como Lidia Corro
* Nildo Parente como Prof. Nilo Argolo

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 50ª edición dos Óscar
### Ligazóns externas 
*
Gonzalo Vázquez Pozo

**Gonzalo Vázquez Pozo**, nado en Viveiro o 29 de novembro de 1945, é un profesor, político e editor galego.

## Traxectoria 
[miniatura|Documento no que [Esquerda Galega pide a devolución do Pazo de Meirás, asinado en 1982 por Pura Barrio e Gonzalo Vázquez Pozo.]]
Fillo primoxénito de Luz Pozo Garza e Francisco Vázquez Ramudo, fixo o bacharelato como interno no Colexio Apóstolo Santiago dos Xesuítas en Teis, Vigo. É licenciado en Filosofía e Letras e MBA pola Escola de Negocios de Caixanova.
Formando parte da primeira corporación democrática, foi concelleiro e tenente de alcalde do Concello da Coruña de 1975 a 1983. Membro, primeiro do Partido Obreiro Galego e despois da Esquerda Galega de Camilo Nogueira Román, en setembro de 1981 organizou e participou, embarcado no Xurelo, nunha protesta contra un vertedoiro de residuos radioactivos nas costas de Galicia. Xa a comezos dos anos oitenta, co tamén concelleiro Manuel Monge, empezou a traballar a prol da devolución do Pazo de Meirás. Nas Eleccións ao Parlamento Europeo de 1987, como integrante do Partido Socialista Galego-Esquerda Galega, foi número dous (tras Mario Onaindia) na lista de Izquierda de los Pueblos. A formación non obtivo ningún escano de eurodeputado.

En 1996, con outros catro tripulantes, fixo unha travesía oceánica nun veleiro, de Boca Chica (República Dominicana) a Ribadeo.

É presidente do consello editorial de *Eco, Revista do Eixo Atlántico* (anteriormente *Eco, Revista do Arco Atlántico*), publicación en lingua galega que botou a andar en 1991. Foi membro da directiva da Asociación Internacional de Estudos Galegos.

En 2014 recibiu, en nome da súa nai, o Premio Laxeiro da Fundación Laxeiro, de mans do alcalde de Vigo, Abel Caballero.

## Vida persoal 
Casou coa profesora Olivia Rodríguez González que lle dedicou o seu libro *Estética e teoría da cultura en Vicente Risco* (2001, Galaxia).

## Notas 
## Véxase tamén 
### Bibliografía 
* 

### Outros artigos 
* Xurelo (barco)
### Ligazóns externas 
*
A Faca e o Rio

***A Faca e o Rio*** é un filme brasileiro-neerlandés de 1972 dirixido por George Sluizer. Estreouse na 22ª edición do Festival Internacional de Cinema de Berlín. O filme foi escollido como candidato do Brasil para o Óscar ó mellor filme en lingua non inglesa na 46ª edición dos premios, mais finalmente non foi nomeado.

## Personaxes 
* Joffre Soares como João
* Ana Maria Miranda como Maria
* Joao-Augusto Azevedo como xuíz
* Douglas Santos como Zeferino
* João Batista como Deodato
* Áurea Campos como Dona Ana

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 46ª edición dos Óscar
### Ligazóns externas 
*
Como Era Gostoso o Meu Francês

***Como Era Gostoso o Meu Francês*** é un filme brasileiro de 1971 de comedia negra dirixido por Nelson Pereira dos Santos. O filme foi escollido como candidato do Brasil para o Óscar ó mellor filme en lingua non inglesa na 51ª edición dos premios, mais finalmente non foi nomeado.

Case todo do diálogo do filme foi escrito en tupí. O filme foi rodado completamente na baía de Ilha Grande, a cal ten 365 illas e cuxas beiras comprenden os concellos de Angra dos Reis e Parati, no estado de Río de Xaneiro.
## Personaxes 
* Arduíno Colassanti como o francés
* Ana Maria Magalhães como Seboipepe
* Eduardo Imbassahy Filho como Cunhambebe
* Manfredo Colassanti como o comerciante
* José Kléber como Ipiraguaçu
* Gabriel Archanjo como Mbiratata

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 45ª edición dos Óscar
### Ligazóns externas 
* 
* Ficha en RottenTomatoes
Pra Quem Fica, Tchau

***Pra Quem Fica, Tchau*** é un filme brasileiro de 1971 dirixido, producido, escrito e protagonizado por Reginaldo Faria.. O filme foi escollido como candidato do Brasil para o Óscar ó mellor filme en lingua non inglesa na 44ª edición dos premios, mais finalmente non foi nomeado.

## Personaxes 
* Reginaldo Faria como Didi
* Stepan Nercessian como Lui
* Rosana Tapajós como Maria
* Flávio Migliaccio como Chuca
* José Lewgoy como tio Gustavo
* Jorge Cherques como Marido de Maria
* Irma Álvarez como muller do jeep
* Tânia Scher como muller do combertible
* Hugo Bidet como Teleco
* Gracinda Freire como tía Lourdes
* Wilza Carla como Dalva
* Henriqueta Brieba como Mãe de Maria

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 44ª edición dos Óscar
### Ligazóns externas 
*
Pecado Mortal

***Pecado Mortal*** é un filme brasileiro de 1970 dirixido por Miguel Faria Jr. O filme foi escollido como candidato do Brasil para o Óscar ó mellor filme en lingua non inglesa na 43ª edición dos premios, mais finalmente non foi noemado.

## Personaxes 
* Fernanda Montenegro como Fernanda
* José Lewgoy como José
* Renato Machado como Renato
* Anecy Rocha como Anecy
* Rejane Medeiros como Rejane
* Suzana de Moraes como Suzana
* Marina Montini
* Ivan Pontes

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 43ª edición dos Óscar
### Ligazóns externas 
*
O Dragão da Maldade Contra o Santo Guerreiro

***O Dragão da Maldade Contra o Santo Guerreiro*** é un filme brasileiro de 1969 dirixido por Glauber Rocha. O filme foi escollido como candidato do Brasil para o Óscar ó mellor filme en lingua non inglesa na 42ª edición dos premios, mais finalmente non foi nomeado.

## Personaxes 
* Maurício do Valle como Antônio das Mortes
* Odete Lara como Laura
* Othon Bastos como Profesor
* Hugo Carvana como Dr. Mattos
* Joffre Soares como Coronel Horácio
* Lorival Pariz como Coirana
* Rosa Maria Penna como Dona Santa
* Vinícius Salvatori como Mata Vaca
* Mário Gusmão como Antão
* Emmanuel Cavalcanti como sacerdote
* Santi Scaldaferri como Batista
* Conceição Senna como Waitress

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 42ª edición dos Óscar
### Ligazóns externas 
* 
* Ficha en AllMovie
Luís Sánchez Artús

**Luís Daniel Sánchez Arthous (Artús)**, coñecido como **Artús** ou **Arthous**, nado na Coruña o 23 de xaneiro de 1891 e finado na mesma cidade o 16 de decembro de 1964, foi un fotógrafo galego.

## Traxectoria
Emigrou a Cuba, onde aprendeu fotografía. Retornado á Coruña colaborou con varios periódicos e revistas e foi redactor gráfico de *La Voz de Galicia*, onde se xubilou en 1961. Finou na Coruña o 16 de decembro de 1964.

## Vida persoal 
Casou con Irene Velasco Baamonde e foi pai de Luís, Irene, Carmen, María, Aurelia e Carlos Sánchez Velasco.
## Notas
As Amorosas

***As Amorosas*** é un filme brasileiro de 1968 escrito e dirixido por Walter Hugo Khouri. O filme foi escollido como candidato do Brasil para o Óscar ó mellor filme en lingua non inglesa na 41ª edición dos premios, mais finalmente non foi nomeado.

## Personaxes 
* Paulo José como Marcelo
* Jacqueline Myrna como Marta
* Lilian Lemmertz como Lena
* Anecy Rocha como Ana
* Stênio Garcia
* Newton Prado
* Inês Knaut
* Ana Maria Scavazza
* Flávio Porto
* Abrahão Farc

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 41ª edición dos Óscar
### Ligazóns externas 
*
A Noite do Espantalho

***A Noite do Espantalho*** é un filme brasileiro de 1974 dirixido por Sérgio Ricardo. Foi escollido como candidato do Brasil para o Óscar ó mellor filme en lingua non inglesa na 47ª edición dos premios, mais finalmente non foi nomeado.

## Personaxes 
* Geraldo Azevedo
* Fátima Batista
* Ana Lúcia Castro
* Emmanuel Cavalcanti como Coronel
* Luiz Gomes Correia
* Mário de Jacó
* Cláudia Furiati
* Geórgia Maria
* Rejane Medeiros
* Jorge Mello
* Tereza Mello

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 47ª edición dos Óscar
### Ligazóns externas 
*
São Paulo, Sociedade Anônima

***São Paulo, Sociedade Anônima*** é un filme brasileiro de 1965 escrito e dirixido por Luis Sérgio Person. O filme foi escollido como o candidato do Brasil para o Óscar ó mellor filme en lingua non inglesa na 38ª edición dos premios, mais finalmente non foi nomeado.

## Personaxes 
* Walmor Chagas como Carlos
* Darlene Glória como Ana
* Ana Esmeralda como Hilda
* Eva Wilma como Luciana
* Otelo Zeloni como Arturo

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 38ª edición dos Óscar
### Ligazóns externas 
*
Deus e o Diabo na Terra do Sol

***Deus e o Diabo na Terra do Sol*** é un filme brasileiro de 1964 dirixido e escrito por Glauber Rocha. O filme foi escollido como candidato do Brasil para o Óscar ó mellor filme en lingua non inglesa na 37ª edición dos premios, mais finalmente non foi nomeado.

## Personaxes 
* Geraldo Del Rey como Manuel
* Yoná Magalhães como Rosa
* Othon Bastos como Corisco
* Maurício do Valle como Antonio das Mortes
* Lidio Silva como Sebastião
* Sonia Dos Humildes como Dadá
* João Gama como sacerdote
* Antônio Pinto como oronel
* Milton Rosa como Moraes
* Roque Santos

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 37ª edición dos Óscar

### Ligazóns externas 
* 
* Ficha en RottenTomatoes 
* Ficha en AllMovie
Xica da Silva

***Xica da Silva*** é un filme brasileiro dirixido e escrito por Carlos Diegues, baseado no libro homónimo de João Felício dos Santos de 1976. Está protagonizado por Zezé Motta e Walmor Chagas. É unha versión romantizada da historia real de Chica da Silva, unha escrava africana no Brasil que atrae a atención dun poderoso terratenente portugueses e que posteriormente forma parte da alta sociedade brasileira. Foi escollido como candidato do Brasil para o Óscar ó mellor filme en lingua non inglesa na 49ª edición dos premios, mais finalmente non foi nomeado.

## Sinopse 
Conta a historia (dende unha perspectiva romántica) da escrava Chica da Silva.

## Personaxes 
* Zezé Motta como Xica da Silva
* Walmor Chagas como João Fernandes
* Altair Lima como intendente
* Elke Maravilha como Hortência
* Stepan Nercessian como José
* Rodolfo Arena como sarxento
* José Wilker como o conde de Valadares
* Marcos Vinicius como Teodoro
* João Felicio dos Santos como pastor

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 49ª edición dos Óscar
### Ligazóns externas 
* 
* Ficha en RottenTomatoes 
* Ficha en AllMovie 
### Bibliografía 
*
O Amuleto de Ogum

***O Amuleto de Ogum*** é un filme brasileiro de 1974 dirixido por Nelson Pereira dos Santos. Estreouse no Festival Internacional de Cinema de Cannes de 1975. Foi escollido como candidato do Brasil para o Óscar ó mellor filme en lingua non inglesa na 48ª edición dos premios, mais finalmente non foi nomeado.

## Personaxes 
* Ney Santanna como Gabriel
* Anecy Rocha como Eneida
* Joffre Soares como Severiano
* Maria Ribeiro como Maria
* Emmanuel Cavalcanti
* Jards Macalé como Firmino
* Erley José
* Francisco Santos
* José Marinho
* Antônio Carlos de Souza Pereira
* Ilya São Paulo

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 48ª edición dos Óscar
### Ligazóns externas 
*
O Pagador de Promessas

***O Pagador de Promessas*** é un filme brasileiro de 1962 dirixido por Anselmo Duarte. Duarte adaptou el mesmo o guión a partir da obra de teatro de Dias Gomes. Rodado en Salvador, Baía, está protagonizado por Leonardo Villar.

O filme gañou a Palma de Ouro no Festival Internacional de Cinema de Cannes de 1962, converténdose no primeiro e único filme brasileiro en conseguilo. Tamén foi nomeado para o Óscar ó mellor filme en lingua non inglesa na 35ª edición dos premios.

## Sinopse 
Zé do Burro (Leonardo Villar) é un pequeno terratenente da Rexión Nordeste do Brasil. O seu mellor amigo é un burro. Cando o burro cae enfermo terminal, Zé promete a un orisha do Candomblé, Iansan, que se o burro se recupera dará a súa terra aos pobres e cargará cunha cruz dende a súa granxa ata a igrexa de Santa Bárbara en Salvador, Baía, onde ofrecerá a cruz ao párroco local. Cando o burro sanda, Zé comeza a súa viaxe de sete leguas (46&nbsp;km). O filme comeza cando Zé, coa súa esposa Rosa (Glória Menezes), chega á igrexa. O párroco (Dionísio Azevedo) négase a aceptar a cruz cando oe a promesa pagá de Zé. Entón todos comezan a manipular o inocente Zé.

## Personaxes 
* Leonardo Villar como Zé do Burro
* Glória Menezes como Rosa
* Dionísio Azevedo como Padre Olavo
* Geraldo Del Rey como Bonitão
* Norma Bengell como Marly
* Othon Bastos como o xornalista
* Antônio Pitanga como Coca
*Gilberto Marques como o galego
*Roberto Ferreira como Dede
*Milton Gaúcho como o policía

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 35ª edición dos Óscar
### Ligazóns externas 
* 
* Ficha en AllMovie
Noor Hisham Abdullah

**Noor Hisham bin Abdullah**,   nado en Sepang o 21 de abril de 1963, é un cirurxián malaisiano, director xeral de saúde de Malaisia dende 2013 , é tamén o presidente do Consello Médico de Malaisia.

## Traxectoria 
Naceu no seo dunha familia de orixe chinesa e pasou a súa infancia en Sungai Pelek e logo viviu en Kuala Lumpur coa súa nai. Estudou na Universidade Nacional de Malaisia, especializándose en cirurxía.

En 1988 entrou por oposición á administración como médico no Hospital Universitario de Kuala Lumpur traballando dende o ano seguinte no servizo de urxencias do hospital. Logo da súa especialización en cirurxía entrou en 1994 no Hospital Terengganu en 1994 como cirurxián xeral en 1997 realizou estudos de especialización en endocrinoloxía nas universidades de Adelaida e Sydney. En 1998 recibiu o nomeamento de xefe de cirurxía endócrina e mamaria do Hospital Universitario e en 2002 ocupou o mesmo posto no Hospital Putrajaya.

Foi subdirector xeral de saúde dende 1 de febreiro de 2008 e director xeral dende o 1 de marzo de 2013 ao substituír a Hasan Abdul Rahman. Publicou numerosos artigos en revistas locais e internacionais e  capítulos de libros de texto sobre cirurxía endócrina. Dirixiu varios programas de educación sanitaria e de divulgación das ciencias da saúde en Malaisia. Dende agosto de 2017 é membro do Consello Executivo da Sociedade Internacional de Cirurxía .

En 2020 o ministro de sanidade, Adham Baba, nomeouno responsable da loita contra da COVID-19 en Malaisia converténdose nunha figura popular polas súas comparecencias televisivas e actividade nas redes sociais e respectada polo xeito de comunicarlles a situación á poboación malaisiana e a canle de televisión chinesa CGTN considerouno un dos tres médicos con competencias en saúde pública que mellor transmiten feitos e información confiable sobre a pandemia nos seus países xunto co norteamericano Anthony Fauci e o neozelandés Ashley Bloomfield.

## Notas
O Caso dos Irmãos Naves

***O Caso dos Irmãos Naves*** é un filme brasileiro de 1967 dirixido por Luis Sérgio Person. Baséase no libro de João Alamy Filho. Estreouse na 5ª edición do Festival Internacional de Cinema de Moscova. O filme foi escollido como candidato do Brasil para o Óscar ó mellor filme en lingua non inglesa na 40ª edición dos premios, mais finalmente non foi nomeado.

## Personaxes 
* Raul Cortez como Joaquim Naves
* Juca de Oliveira como Sebastião Naves
* Anselmo Duarte como Deputy commissioner
* John Herbert como Dr. Alamy
* Sérgio Hingst como xuíz
* Lélia Abramo como Donana
* Júlia Miranda como muller de Joaquim
* Cacilda Lanuza como muller de Sebastião
* Hiltrud Holz

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 40ª edición dos Óscar
### Ligazóns externas 
*
Clásicas das Ardenas

As **clásicas das Ardenas** son tres carreiras clásicas ciclistas que se disputan nas Ardenas entre Holanda e Bélxica. Amstel Gold Race, Flèche Wallonne e Liexa-Bastogne-Liexa.

Celébranse ó longo de oito días comenzando o terceiro domingo de abril (Amstel Gold Race), continuando o terceiro mércores de abril (Flèche Wallonne) e finalizando o cuarto domingo de abril (Liexa-Bastogne-Liexa). 
As tres carreiras son independentes entre si é non existe ningún tipo de clasificación final ou cómputo acumulado, pero do mesmo xeito que acontece nas grandes voltas ou nos monumentos do ciclismo, o rendemento acumulado nas tres probas goza dun prestixio especial.

Na proba masculina so Davide Rebellin en 2004 e Philippe Gilbert en 2011 conseguiron gañar as tres nunha mesma tempada. En anos alternos sumaron as tres Eddy Mercks, Bernard Hinault, Michele Bartoli e Danilo Di Luca.

Dentro do ciclismo feminino so temos tríptico das Ardenas dende o ano 2017 e ese mesmo ano a holandesa Anna van der Breggen xa conseguiu o triplete.[miniatura|Anna van der Breggen e [Julian Alaphilippe cos seus trofeos de gañadores tras a Fléche Wallonne de 2019. |centro]]
## Notas
Garpun

**Garpun** (índice GRAU 14F136) é unha serie de satélites de comunicacións militares rusos.

## Características
Os satélites Garpun son a substitución dos satélites Potok (GRAU 11F663), lanzados entre os anos 1980 e 2000, para dar servizo ao Sistema de Mando e Comunicacións ruso. Foron desenvolvidos por ISS Reshetnev e aínda que as súas especificacións están clasificadas posiblemente usan o bus Ekspress 2000.

Lanzáronse dous satélites Garpun, ambos mediante foguetes Proton M desde o cosmódromo de Baikonur:

*Garpun 11L (Kosmos 2473), lanzado o 20 de setembro de 2011.
*Garpun 12L (Kosmos 2513), lanzado o 13 de decembro de 2015.

## Notas 
## Véxase tamén 
### Outros artigos 
*Proton M
Gonzalo Vázquez

O nome **Gonzalo Vázquez** pode referirse a:

* **Gonzalo Vázquez Moure** († Lugo 1903), médico e político galego.
* **Gonzalo Vázquez Pozo** (Viveiro 1945), profesor, político e editor galego.
* **Gonzalo Vázquez Pereira** (Vilaboa 1983), profesor e escritor galego.
Owen Garriott

**Owen Kay Garriott**, nado en Enid (Oklahoma) o 22 de novembro de 1930, é un astronauta estadounidense retirado que formou parte das misións Skylab 3 e STS-9.

## Traxectoria
Garriott graduouse en enxeñería eléctrica pola Universidade de Oklahoma en 1953 e é doutor na mesma materia pola Universidade de Stanford en 1960.

Foi seleccionado como astronauta pola NASA en xuño de 1965. Foi membro da misión Skylab 3, a última á estación espacial Skylab, e participou na misión STS-9. Pasou un total de 69,79 días no espazo.

## Notas 
## Véxase tamén 
### Outros artigos 
*Skylab 9
*STS-9
Emmanuel Petit

**Emmanuel Laurent Petit**, nado en Dieppe o 22 de setembro de 1970, é un exfutbolista francés. Xogaba de centrocampista e foi internacional coa selección francesa.

## Palmarés 
### Club 
**Monaco**
* Division 1: 1996–97
* Coupe de France: 1990–91

**Arsenal**
* Premier League: 1997–98
* FA Cup: 1997–98
* FA Charity Shield: 1998, 1999

### Selección 
**Francia**
* Mundial de Fútbol: 1998
* Eurocopa de Fútbol: 2000

## Notas 
## Véxase tamén 
### Ligazóns externas 
* Perfil en Homeless World Cup Ambassador